proxectonos/corpus_dominio_legal_administrativo_tmp huggingface dataset:
RESOLUCIÓN do 21 de xullo de 2014 pola que se publica a modificación do plan de estudos de graduado ou graduada en Ciencias da Actividade Física e do Deporte pola Universidade da Coruña.
Universidade da Coruña — III. Outras disposicións — 06/08/2014

A Universidade da Coruña presentou unha solicitude de modificación do plan de estudos verificado do título graduado ou graduada en Ciencias da Actividade Física e do Deporte. A dita solicitude presentouse ao abeiro do artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece a ordenación das ensinanzas universitarias oficiais, e do artigo 15 do Decreto 222/2011, do 2 de decembro, polo que se regulan as ensinanzas universitarias oficiais no ámbito da Comunidade Autónoma de Galicia.
Obtido informe favorable da Axencia da Calidade do Sistema Universitario de Galicia (ACSUG) con data do 15 de xullo de 2014, esta reitoría, ao abeiro do artigo 35.4 da Lei orgánica 6/2001, do 21 de decembro, de universidades, na redacción dada pola Lei orgánica 4/2007, do 12 de abril, resolve:
Publicar a modificación do plan de estudos conducente á obtención do título de graduado ou graduada en Ciencias da Actividade Física e do Deporte pola Universidade da Coruña.
A Coruña, 21 de xullo de 2014
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulo).
5.1.4. Plan de estudos resumido por curso académico.
Primeiro curso.
Segundo curso.
Terceiro curso.
Cuarto curso.
RESOLUCIÓN do 4 de agosto de 2014, da Dirección Xeral de Conservación da Natureza, pola que se veda a pesca no tramo 3 do couto de pesca de Mondariz.
Consellería de Medio Ambiente, Territorio e Infraestruturas — III. Outras disposicións — 06/08/2014

Antecedentes.
Con data 4 de agosto de 2014 o Servizo Provincial de Conservación da Natureza de Pontevedra propón a veda do tramo 3 do couto de pesca de Mondariz. A proposta fundaméntase no impacto causado por unha vertedura acontecida o pasado 1 de agosto e no feito de que o tramo citado é de pesca sen morte e a tempada de pesca non finalizaría ata o 30 de setembro.
Consideracións legais.
Esta dirección xeral é competente para a adopción de medidas excepcionais, de conformidade co disposto no artigo 9 da Lei 7/1992, do 24 de xullo, de pesca fluvial, e no artigo 48 do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio).
Resolución.
De conformidade con todo o anterior, resolvo vedar a pesca no tramo 3 do couto de pesca de Mondariz, comprendido entre a ponte da Poeira e o final do paseo de Mondariz-Balneario, dunha lonxitude aproximada de 2,6 km.
A veda manterase ata a entrada en vigor da normativa de pesca fluvial da tempada 2015.
Santiago de Compostela, 4 de agosto de 2014
CORRECCIÓN de erros. Orde do 23 de decembro de 2013 pola que se establecen as bases reguladoras das axudas e subvencións para os obradoiros de emprego dentro dos programas mixtos de emprego e formación da Comunidade Autónoma de Galicia e se procede á súa convocatoria para o ano 2014.
Consellería de Traballo e Benestar — III. Outras disposicións — 22/07/2014

Advertido erro na versión castelá da Orde do 23 de decembro de 2013 pola que se establecen as bases reguladoras das axudas e subvencións para os obradoiros de emprego dentro dos programas mixtos de emprego e formación da Comunidade Autónoma de Galicia e se procede á súa convocatoria para o ano 2014, publicada no Diario Oficial de Galicia número 6, do 10 de xaneiro de 2014, realízase a corrección na versión do Diario Oficial de Galicia en castelán. Tal corrección non cómpre no texto en galego.
RESOLUCIÓN do 1 de xullo de 2014 pola que se procede á publicación da relación dos beneficiados e do importe das bolsas concedidas en virtude da Orde do 27 de febreiro de 2014, pola que se establecen as bases reguladoras de bolsas de formación en materia de arquivos e se convocan as correspondentes ao programa 2014.
Consellería de Cultura, Educación e Ordenación Universitaria — III. Outras disposicións — 22/07/2014

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 8 da Orde do 27 de febreiro de 2014, pola que se establecen as bases reguladoras de bolsas de formación en materia de arquivos e se convocan as correspondentes ao programa 2014, procédese á publicación dos adxudicatarios, suplentes e excluídos.
Obxecto da axuda: as bolsas irán destinadas a actividades de formación relacionadas cos procesos técnicos que se realizan no ámbito dos arquivos e os seus fondos documentais.
Os bolseiros realizarán a súa actividade nos arquivos a que sexan destinados e nos servizos centrais da Consellería de Cultura, Educación e Ordenación Universitaria e serán tutelados, coordinados e dirixidos polos seus servizos técnicos de arquivos.
As bolsas terán unha duración de seis (6) meses, contados a partir da data de incorporación que estableza a Secretaría Xeral de Cultura de acordo co centro de destino.
As bolsas poderán ser prorrogables automaticamente ata outros 6 meses en función da existencia de crédito suficiente nos orzamentos da Comunidade Autónoma de Galicia para 2015.
Norma reguladora: Orde do 27 de febreiro de 2014 pola que se establecen as bases reguladoras de bolsas de formación en materia de arquivos e se convocan as correspondentes ao programa (Diario Oficial de Galicia nº 49, do 12 de marzo).
Crédito orzamentario: 107.406 € (cento sete mil catrocentos seis euros), recollido na aplicación orzamentaria 09.20.432A.480.1 dos orzamentos xerais da Comunidade Autónoma de Galicia para o ano 2014.
Beneficiarios: os beneficiarios e o importe das bolsas figuran no anexo a esta resolución.
Contra esta resolución, que pon fin á vía administrativa, cabe interpoñer recurso potestativo de reposición no prazo dun mes contado a partir da data da súa notificación aos interesados ou recurso contencioso-administrativo perante o Tribunal Superior de Xustiza de Galicia, no prazo de dous meses contados desde a data de notificación.
Santiago de Compostela, 1 de xullo de 2014
ORDE do 22 de xullo de 2014 pola que se resolve a adxudicación das axudas para a realización de actividades de formación en linguas estranxeiras no ano 2014, destinadas ao alumnado dos centros docentes sostidos con fondos públicos, en réxime de concorrencia competitiva.
Consellería de Cultura, Educación e Ordenación Universitaria — III. Outras disposicións — 04/08/2014

Cumpridos os trámites establecidos no artigo 12 da Orde do 13 de marzo de 2014 pola que se convocan axudas para a realización de actividades de formación en linguas estranxeiras no ano 2014, destinadas ao alumnado dos centros docentes sostidos con fondos públicos, en réxime de concorrencia competitiva, esta consellería, en cumprimento do establecido no artigo 15 da citada orde,
Primeiro. Adxudicar as axudas para realizar actividades de formación en linguas estranxeiras no ano 2014 ao alumnado que se relaciona no anexo desta orde.
Segundo. Contra a resolución definitiva de adxudicación, que esgota a vía administrativa, as persoas interesadas poderán interpoñer recurso potestativo de reposición perante a persoa titular da Consellería de Cultura, Educación e Ordenación Universitaria no prazo dun mes contado a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 22 de xullo de 2014
Alumnado adxudicatario de 1º de educación secundaria obrigatoria. Inglés en Galicia.
Alumnado adxudicatario de 2º de educación secundaria obrigatoria. Inglés en Galicia.
Alumnado adxudicatario de 3º de educación secundaria obrigatoria. Inglés en Galicia.
Alumnado adxudicatario de 4º de educación secundaria obrigatoria. Inglés en Galicia.
Alumnado adxudicatario de 1º de bacharelato. Inglés en Galicia.
Alumnado adxudicatario de 2º de bacharelato. Inglés en Galicia.
CORRECCIÓN de erros. Decreto 50/2014, do 10 de abril, polo que se regulan os aproveitamentos madeireiros e leñosos, de cortiza, de pastos e micolóxicos en montes ou terreos forestais de xestión privada na Comunidade Autónoma de Galicia e o contido, organización e funcionamento do Rexistro de Empresas do Sector Forestal.
Consellería do Medio Rural e do Mar — I. Disposicións xerais — 07/08/2014

Advertidos erros no Decreto 50/2014, do 10 de abril, polo que se regulan os aproveitamentos madeireiros e leñosos, de cortiza, de pastos e micolóxicos en montes ou terreos forestais de xestión privada na Comunidade Autónoma de Galicia e o contido, organización e funcionamento do Rexistro de Empresas do Sector Forestal, publicado no Diario Oficial de Galicia número 86, do 7 de maio de 2014, procédese a efectuar as oportunas rectificacións:
– Na páxina 20587, no artigo 28.1, onde di: «no rexistro da xefatura territorial da consellería competente en materia de montes que corresponda», debe dicir: «no rexistro da delegación territorial da Xunta de Galicia que corresponda».
– O anexo II (nas páxinas 20613 e 20614), o anexo III (nas páxinas 20615, 20616 e 20617), o anexo IV (nas páxinas 20618, 20619 e 20620), o anexo VI (nas páxinas 20637 e 20638), o anexo VII (nas páxinas 20639 e 20640), o anexo VIII (nas páxinas 20641, 20642 e 20643), o anexo IX (nas páxinas 20644 e 20645) e o anexo X (nas páxinas 20646 e 20647) deben substituírse polos seguintes:
RESOLUCIÓN do 17 de xullo de 2014 pola que se publica o plan de estudos de graduado ou graduada en Xestión de Pequenas e Medianas Empresas.
Universidade de Santiago de Compostela — III. Outras disposicións — 01/08/2014

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 23 de maio de 2014 (publicado no BOE do 11 de xuño de 2014 por Resolución do secretario de Estado de Universidades do 2 de xuño de 2014).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Xestión de Pequenas e Medianas Empresas, que quedará estruturado segundo consta no anexo.
Santiago de Compostela, 17 de xullo de 2014
5.1. Estrutura das ensinanzas.
5.1.1. Distribución do plano de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulo).
5.1.4. Plan de estudos resumido (por curso académico).
Primeiro curso.
Segundo curso.
Terceiro curso.
Cuarto curso.
RESOLUCIÓN do 10 de xullo de 2014 pola que se adhiren dúas entidades financeiras ao convenio de colaboración para a habilitación dun programa de apoio ao acceso ao financiamento operativo (activo corrente) das pequenas e medianas empresas, subscrito entre o Instituto Galego de Promoción Económica (Igape), as sociedades de garantía recíproca e as entidades financeiras adheridas (Resolve 2014).
Instituto Galego de Promoción Económica — III. Outras disposicións — 21/07/2014

O Consello de Dirección do Igape, na súa xuntanza do 30 de xaneiro de 2014, acordou por unanimidade dos seus membros asistentes a aprobación das bases reguladoras do programa de apoio ao acceso ao financiamento operativo (activo corrente) das pequenas e medianas empresas, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas (Re-solve 2014). As ditas bases publicáronse mediante a Resolución do 9 de maio de 2014 (DOG nº 90, do 13 de maio).
Xunto co texto das devanditas bases publicouse a relación das entidades financeiras que se adheriron ao convenio.
Xa que con datas do 13 e 16 de maio de 2014, respectivamente, se ratificou a adhesión das entidades financeiras Banco Etcheverría, S.A. e Banco de Sabadell, S.A., cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica e do artigo 11.1.a) do Decreto 317/1992, do 12 de novembro, polo que se aproba o regulamento do Igape,
Único. Engadir as entidades financeiras Banco Etcheverría, S.A. e Banco de Sabadell, S.A., á relación de entidades financeiras adheridas ao convenio de colaboración para a habilitación dun programa de apoio ao acceso ao financiamento operativo (activo corrente) das pequenas e medianas empresas, asinado o 9 de maio de 2014.
Santiago de Compostela, 10 de xullo de 2014
RESOLUCIÓN do 10 de xullo de 2014 pola que se adhiren dúas entidades financeiras ao convenio de colaboración para a bonificación dos custos do financiamento das pequenas e medianas empresas de Galicia titulares de préstamos superiores a 25.000,00 €, con fondos do Instituto de Crédito Oficial (ICO), subscrito entre o Instituto Galego de Promoción Económica (Igape), as entidades financeiras e as sociedades de garantía recíproca (Programa de apoio financeiro ás pemes).
Instituto Galego de Promoción Económica — III. Outras disposicións — 21/07/2014

O Consello de Dirección do Igape, na súa xuntanza do 27 de marzo de 2014, acordou por unanimidade dos seus membros asistentes a aprobación das bases reguladoras das axudas do Igape para a bonificación dos custos do financiamento das pequenas e medianas empresas de Galicia, titulares de préstamos superiores a 25.000,00 € con fondos do Instituto de Crédito Oficial (ICO), instrumentadas mediante convenio de colaboración entre o Instituto Galego de Promoción Económica (Igape), as entidades financeiras e as sociedades de garantía recíproca (Programa de apoio financeiro ás pemes). As ditas bases publicáronse mediante a Resolución do 26 de maio de 2014 (DOG nº 103, do 2 de xuño).
Xunto co texto das devanditas bases publicouse a relación das entidades financeiras que se adheriron ao convenio.
Xa que con datas do 5 e 25 de xuño de 2014, respectivamente, se ratificou a adhesión das entidades financeiras Banco Santander, S.A. e Caixabank, S.A., cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1.a) do Decreto 317/1992, do 12 de novembro, polo que se aproba o regulamento do Igape,
Único. Engadir as entidades financeiras Banco Santander, S.A. e Caixabank, S.A. á relación de entidades financeiras adheridas ao convenio de colaboración para a bonificación dos custos do financiamento das pequenas e medianas empresas de Galicia titulares de préstamos superiores a 25.000,00 €, con fondos do Instituto de Crédito Oficial (ICO), asinado o 26 de maio de 2014.
Santiago de Compostela, 10 de xullo de 2014
RESOLUCIÓN do 4 de xullo de 2014, da Secretaría Xeral Técnica da Consellería do Medio Rural e do Mar, pola que se dá publicidade aos convenios de colaboración subscritos por esta consellería no primeiro cuadrimestre do ano 2014.
Consellería do Medio Rural e do Mar — III. Outras disposicións — 17/07/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga, por medio desta resolución dáse publicidade á relación dos convenios subscritos no primeiro cuadrimestre do ano 2014 pola Consellería do Medio Rural e do Mar que se incorpora como anexo a esta resolución.
Santiago de Compostela, 4 de xullo de 2014
RESOLUCIÓN do 10 de xullo de 2014 pola que se adhiren dúas entidades financeiras ao convenio de colaboración para a bonificación dos custos de financiamento dos investimentos das microempresas de Galicia titulares de préstamos inferiores ou iguais a 25.000 €, con fondos do Instituto de Crédito Oficial (ICO), subscrito entre o Instituto Galego de Promoción Económica (Igape), as entidades financeiras adheridas e as sociedades de garantía recíproca (Programa Microcréditos).
Instituto Galego de Promoción Económica — III. Outras disposicións — 21/07/2014

O Consello de Dirección do Igape, na súa xuntanza do 27 de marzo de 2014, acordou por unanimidade dos seus membros asistentes a aprobación das bases reguladoras das axudas do Igape para a bonificación dos custos do financiamento dos investimentos das microempresas de Galicia titulares de préstamos inferiores ou iguais a 25.000 € con fondos do Instituto de Crédito Oficial (ICO), instrumentadas mediante convenio de colaboración entre o Instituto Galego de Promoción Económica (Igape), as entidades financeiras e as sociedades de garantía recíproca (Programa Microcréditos). As ditas bases publicáronse mediante a Resolución do 26 de maio de 2014 (DOG nº 103, do 2 de xuño).
Xunto co texto das devanditas bases publicouse a relación das entidades financeiras que se adheriron ao convenio.
Xa que con datas do 5 e 25 de xuño de 2014, respectivamente, se ratificou a adhesión das entidades financeiras Banco Santander, S.A. e Caixabank, S.A., cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1.a) do Decreto 317/1992, do 12 de novembro, polo que se aproba o regulamento do Igape,
Único. Engadir as entidades financeiras Banco Santander, S.A. e Caixabank, S.A. á relación de entidades financeiras adheridas ao convenio de colaboración para a bonificación dos custos do financiamento dos investimentos das microempresas de Galicia, titulares de préstamos inferiores ou iguais a 25.000 €, con fondos do Instituto de Crédito Oficial (ICO), asinado o 26 de maio de 2014.
Santiago de Compostela, 10 de xullo de 2014
ORDE do 4 de xullo de 2014 pola que se amplía a dotación orzamentaria para a concesión das axudas da Orde do 30 de decembro de 2013 pola que se establecen as bases reguladoras para a concesión de subvencións para a prevención e defensa contra os incendios forestais en montes veciñais en man común cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013 e se convocan para o ano 2014.
Consellería do Medio Rural e do Mar — III. Outras disposicións — 17/07/2014

O día 24 de xaneiro de 2014, a Consellería do Medio Rural e do Mar publicou a Orde do 30 de decembro de 2013 pola que se establecen as bases reguladoras para a concesión de subvencións para a prevención e defensa contra os incendios forestais en montes veciñais en man común cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013 e se convocan para o ano 2014.
No seu artigo 17 precísanse as aplicacións orzamentarias e o importe económico previsto para o financiamento das ditas axudas e sinálase que as dotacións iniciais se poderán incrementar.
A súa dotación orzamentaria ascende á cantidade de 3.000.000,00 de euros para o ano 2014. Coa finalidade de poder amparar todas as solicitudes de axudas para a prevención e defensa contra os incendios forestais en montes veciñais en man común, no marco das axudas ao desenvolvemento rural en Galicia e, posto que esta dotación resulta insuficiente, cómpre, mediante esta orde, ampliar a dotación orzamentaria para a concesión das mencionadas axudas.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, de acordo co disposto na Lei 1/1983, do 22 de febreiro, reguladora da Xunta e do seu presidente, e demais normativa concorrente,
Ampliar a dotación orzamentaria asignada no 30 de decembro de 2013 pola que se establecen as bases reguladoras para a concesión de subvencións para a prevención e defensa contra os incendios forestais en montes veciñais en man común cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013 e se convocan para o ano 2014, con cargo ás dispoñibilidades orzamentarias existentes na aplicación 12.20.551B.770.0 por importe de 350.000,00 euros na anualidade 2014. Ascendendo o total do importe económico previsto para o financiamento das axudas sinaladas a 3.350.000 euros.
Esta dotación poderá ser incrementada con fondos comunitarios, do Estado, ou da Comunidade Autónoma.
Santiago de Compostela, 4 de xullo de 2014
DECRETO 84/2014, do 10 de xullo, polo que se concede a Medalla de Galicia na súa categoría de ouro.
Vicepresidencia e Consellería de Presidencia, Administracións Públicas e Xustiza — III. Outras disposicións — 15/07/2014

O artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 215/2003, do 3 de abril, establece as medallas que, anualmente, se poderán outorgar nas súas distintas categorías.
Tendo en conta o previsto no artigo antes indicado, o Goberno galego ten a vontade de outorgarlle a súa máis alta distinción a quen se indica a seguir.
Polo tanto, por proposta do vicepresidente e conselleiro de Presidencia, Administracións Públicas e Xustiza e logo do acordo do Consello da Xunta de Galicia, na súa reunión do día dez de xullo de dous mil catorce,
Concederlle a Medalla de Ouro de Galicia:
1. Ás vítimas do accidente ferroviario de Angrois.
2. Aos veciños de Angrois.
3. Aos profesionais e voluntarios da saúde que se indican a seguir:
– Profesionais sanitarios da área sanitaria de Santiago de Compostela.
– Profesionais da Fundación Pública Urxencias Sanitarias 061.
– Profesionais da Fundación Pública Centro de Transfusión de Galicia.
– Profesionais do Instituto de Medicina Legal de Galicia.
– Psicólogos do Grupo de Intervención Psicolóxica en Catástrofes e Emerxencias do Colexio Oficial de Psicoloxía de Galicia.
– Doadores de sangue de Galicia.
4. Aos profesionais e voluntarios dos dispositivos de emerxencias e seguridade que se indican a seguir:
– Bombeiros que participaron nas tarefas de rescate.
– Profesionais da Axencia Galega de Emerxencias e técnicos de emerxencias da Xunta de Galicia.
– Persoal da Policía Local de Santiago de Compostela.
– Persoal do Corpo Nacional de Policía en Galicia.
– Persoal da Garda Civil en Galicia.
– Persoal da Unidade de Policía Adscrita á Xunta de Galicia.
– Voluntarios de Protección Civil de Galicia.
– Cruz Vermella de Galicia.
Santiago de Compostela, dez de xullo de dous mil catorce.
RESOLUCIÓN do 1 de xullo de 2014, da Dirección Xeral de Conservación da Natureza, pola que se dá publicidade ás axudas concedidas ao abeiro da Orde do 8 de agosto de 2013 pola que se establecen as bases reguladoras das axudas para os titulares de terreos cinexéticos ordenados, destinadas á conservación das poboacións de caza menor, e se convocan para os anos 2013 e 2014.
Consellería de Medio Ambiente, Territorio e Infraestruturas — III. Outras disposicións — 15/07/2014

A Orde do 8 de agosto de 2013 da Consellería de Medio Ambiente, Territorio e Infraestruturas estableceu as bases reguladoras e convocou para os anos 2013 e 2014 as axudas a titulares de terreos cinexéticos ordenados, destinadas á conservación das poboacións de caza menor.
Segundo o establecido no artigo 11 das citadas bases e de conformidade co disposto no artigo 15 da Lei 9/2007, do 13 de xullo, de subvencións de Galicia, a Dirección Xeral de Conservación da Natureza ordenará a publicación no
Diario Oficial de Galicia
das subvencións concedidas con expresión da convocatoria, o programa e crédito orzamentario a que se imputan, beneficiario, cantidade concedida e finalidade ou finalidades da subvención.
Estas axudas fináncianse con cargo ao Plan de Desenvolvemento Rural Sustentable, cunha achega do Ministerio de Agricultura, Alimentación e Medio Ambiente do 50 % e da Xunta de Galicia do 50 %, dentro do Convenio entre o Magrama e a Comunidade Autónoma de Galicia, para a execución, seguimento e avaliación das accións incluídas nos plans de zona das súas zonas rurais.
De acordo co anterior,
Facer pública a aprobación das axudas que se relacionan como anexo a esta resolución, axustándose aos principios de publicidade, concorrencia, obxectividade, transparencia, igualdade e non discriminación, para as que o secretario xeral técnico de Medio Ambiente, Territorio e Infraestruturas, no desenvolvemento das súas funcións delegadas nas bases reguladoras destas axudas, formulou resolución de concesión o 21 de maio de 2014:
a) Norma reguladora da convocatoria: Orde do 8 de agosto de 2013 pola que se establecen as bases reguladoras das axudas para os titulares de terreos cinexéticos ordenados, destinadas á conservación das poboacións de caza menor, e se convocan para os anos 2013 e 2014.
b) Aplicación orzamentaria: 07.05.541B.781.0.
c) Finalidade da axuda: conservación das poboacións de caza menor.
d) Destinatarios: corporacións locais titulares de tecores e institucións sen ánimo de lucro ou agrupacións destas, igualmente titulares de tecores.
Santiago de Compostela, 1 de xullo de 2014
CORRECCIÓN de erros. Resolución do 25 de xuño de 2014 pola que se gradúan os incumprimentos de condicións nos expedientes tramitados ao abeiro da Resolución do 5 de decembro de 2013 pola que se dá publicidade ao acordo do Consello de Dirección que aproba as bases reguladoras das axudas aos proxectos de creación de pequenas e medianas empresas ou de realización de investimentos en pequenas e medianas empresas novas promovidas por novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013, tramitadas para a convocatoria de 2014 mediante expediente anticipado de gasto e publicadas no Diario Oficial de Galicia número 238, do 13 de decembro de 2013.
Instituto Galego de Promoción Económica — III. Outras disposicións — 16/07/2014

Advertidos erros na referida resolución, publicada no DOG nº 121, do 27 de xuño de 2014, cómpre facer a seguinte corrección:
Na páxina 29198, punto 5.a) do número primeiro do Resolvo, onde di: «a) Non dar publicidade ao financiamento dos investimentos que sexan obxecto de subvención, de acordo co establecido no artigo 16.g) destas bases»; debe dicir: «a) Non dar publicidade ao financiamento dos investimentos que sexan obxecto de subvención, de acordo co establecido no artigo 15.g) destas bases».
RESOLUCIÓN do 20 de xuño de 2014 pola que se corrixe a do 31 de marzo de 2014 pola que se publica o plan de estudos de máster universitario en Investigación en Enxeñaría Civil.
Universidade da Coruña — III. Outras disposicións — 16/07/2014

Advertidas omisións na publicación da Resolución do 31 de marzo de 2014, efectuada no DOG núm. 80, do 28 de abril de 2014 (páxinas 19305 e 19306).
Publicar de forma completa o plan de estudos conducente á obtención do título de máster universitario en Investigación en Enxeñaría Civil, aprobado por Resolución reitoral do 31 de marzo de 2014, da Universidade da Coruña.
A Coruña, 20 de xuño de 2014
Estrutura das ensinanzas (Real decreto 1393/2007, anexo I, punto 5.1.).
1. Rama de coñecemento a que se adscribe o título: Enxeñaría e Arquitectura.
2. Contido do plan de estudos.
Materias/disciplinas obrigatorias:
Materias/disciplinas optativas:
No plan de estudos ofrécense un total de 120 créditos ECTS en disciplinas optativas agrupadas en 5 módulos de Tecnoloxía Específica con 4 disciplinas cuadrimestrais de 6 créditos ECTS cada unha.
Os alumnos deberán cursar 4 disciplinas optativas (24 ECTS) das cales polo menos 2 disciplinas deben pertencer a un mesmo módulo de Tecnoloxía Específica.
CORRECCIÓN de erros. Resolución do 25 de xuño de 2014 pola que se gradúan os incumprimentos de condicións nos expedientes tramitados ao abeiro da Resolución do 26 de novembro de 2013 pola que se dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Igape para proxectos de equipamento tecnolóxico das pemes no sector dos servizos, cun investimento subvencionable entre 30.000 e 200.000 euros, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013, tramitadas para a convocatoria de 2014 mediante expediente anticipado de gasto e publicadas no Diario Oficial de Galicia número 230, do 2 de decembro de 2013.
Instituto Galego de Promoción Económica — III. Outras disposicións — 16/07/2014

Advertidos erros na referida resolución, publicada no DOG nº 121, do 27 de xuño de 2014, cómpre facer a seguinte corrección:
Na páxina 29196, punto 3.a) do número primeiro do Resolvo, onde di: «a) Non dar publicidade ao financiamento dos investimentos que sexan obxecto de subvención, de acordo co establecido no artigo 13.g) das bases reguladoras»; debe dicir: «a) Non dar publicidade ao financiamento dos investimentos que sexan obxecto de subvención, de acordo co establecido no artigo 13.f) das bases reguladoras».
CORRECCIÓN de erros. Resolución do 25 de xuño de 2014 pola que se gradúan os incumprimentos de condicións nos expedientes tramitados ao abeiro da Resolución do 26 de novembro de 2013 pola que se dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Igape de apoio ás iniciativas abertas de difusión, cofinanciadas polo Fondo Social Europeo, no marco do programa operativo FSE Galicia 2007-2013, tramitadas para a convocatoria de 2014 mediante expediente anticipado de gasto e publicadas no Diario Oficial de Galicia número 230, do 2 de decembro de 2013.
Instituto Galego de Promoción Económica — III. Outras disposicións — 16/07/2014

Advertidos erros na referida resolución, publicada no DOG nº 121, do 27 de xuño de 2014, cómpre facer a seguinte corrección:
Na páxina 29201, punto 2.a) do número primeiro do Resolvo, onde di: «a) Non darlle publicidade ao financiamento dos investimentos que sexan obxecto de subvención, de acordo co establecido no artigo 13.g) das bases reguladoras»; debe dicir: «a) Non darlle publicidade ao financiamento dos investimentos que sexan obxecto de subvención, de acordo co establecido no artigo 13.f) das bases reguladoras».
RESOLUCIÓN do 9 de xullo de 2014, da Secretaría Xeral da Emigración, pola que se fai pública a minoración do importe existente para a concesión de subvencións para promover o autoemprego e a actividade emprendedora na Comunidade Autónoma galega das persoas galegas retornadas para o ano 2014, convocadas pola Resolución do 19 de febreiro de 2014, da Secretaría Xeral da Emigración.
Vicepresidencia e Consellería de Presidencia, Administracións Públicas e Xustiza — III. Outras disposicións — 16/07/2014

No
Diario Oficial de Galicia
núm. 39, do 26 de febreiro de 2014, publicouse a Resolución do 19 de febreiro de 2014, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e se procede á súa convocatoria para o ano 2014.
A convocatoria, no seu artigo 2, destina un crédito total para esta finalidade de 197.000 €, con cargo á aplicación orzamentaria 04.30.312C.470.0. dos orzamentos xerais da Comunidade Autónoma de Galicia para o ano 2014.
No parágrafo terceiro do devandito artigo 2, establécese que rematado o primeiro semestre do ano sen ter sido tramitadas solicitudes para poder adxudicar o 50 % do crédito previsto, este poderá reducirse ata o 50 % para poder atender outros fins, logo da correspondente resolución do secretario xeral da Emigración, que será publicada no
Diario Oficial de Galicia
.
Como queira que, unha vez rematado o primeiro semestre do ano 2014, non foron tramitadas solicitudes para poder adxudicar o 50 % do crédito previsto, cómpre minorar o importe da contía inicial prevista na devandita resolución.
Por todo o exposto e no exercicio das competencias atribuídas polo Decreto 88/2013, do 30 de maio, de estrutura orgánica dos órganos superiores e de dirección dependentes da Presidencia da Xunta de Galicia
Artigo único.
1. Para o exercicio orzamentario 2014 minórase en 98.500 € o importe da contía inicial prevista no artigo 2 da Resolución do 19 de febreiro de 2014, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e se procede á súa convocatoria para o ano 2014.
2. Esta modificación non afecta os prazos para a presentación de solicitudes establecidos na dita resolución de convocatoria nin tampouco o resto do seu articulado.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 9 de xullo de 2014
RESOLUCIÓN do 7 de xullo de 2014 pola que se conceden subvencións ás entidades locais de Galicia para a promoción do uso da lingua galega, ao abeiro da convocatoria regulada na Orde do 4 de abril de 2014.
Consellería de Cultura, Educación e Ordenación Universitaria — III. Outras disposicións — 16/07/2014

A Orde do 4 de abril de 2014 regula a convocatoria e a concesión de subvencións ás entidades locais de Galicia para a promoción do uso da lingua galega (DOG núm. 72, do 14 de abril).
Logo de ver os informes proposta formulados pola comisión constituída ao abeiro do artigo 13 da citada convocatoria e polo órgano instrutor que recolle o artigo 11, e en virtude das facultades que me confire a disposición adicional da Orde do 25 de xaneiro de 2012, de delegación de competencias nos órganos superiores, directivos e periféricos da Consellería de Cultura, Educación e Ordenación Universitaria, esta secretaría xeral
Artigo 1
A concesión de axudas, na contía que se indica, aos proxectos relacionados no anexo. Nesta relación inclúense as propostas que non se subvencionan polos motivos que aparecen baixo a epígrafe correspondente, de acordo cos criterios establecidos na Orde do 4 de abril de 2014.
Artigo 2
Contra esta resolución, que esgota a vía administrativa, os interesados poderán interpoñer recurso potestativo de reposición ante a persoa titular da Secretaría Xeral de Política Lingüística, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 modificados pola Lei 4/1999, do 13 de xaneiro, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, quen resolverá por delegación do conselleiro de Cultura, Educación e Ordenación Universitaria, de acordo co establecido na disposición adicional da Orde do 25 de xaneiro de 2012, ou ben directamente recurso contencioso-administrativo no prazo de dous meses ante o Tribunal Superior de Xustiza de Galicia.
Artigo 3
De conformidade co artigo 13.4 da Lei 4/2006, do 30 de xuño, de transparencia e de boas prácticas na Administración pública galega, a Secretaría Xeral de Política Lingüística publicará na súa páxina web, no enderezo www.xunta.es/linguagalega, a relación dos beneficiarios e o importe das axudas concedidas. Así mesmo, en cumprimento do disposto no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, a secretaría xeral fará públicos os datos relevantes referidos ás axudas e subvencións concedidas así como as sancións impostas aos beneficiarios.
Disposición derradeira
Esta orde entrará en vigor o día seguinte ao da súa publicación no DOG.
Santiago de Compostela, 7 de xullo de 2014
RESOLUCIÓN do 4 de xullo de 2014 pola que se ordena a publicación do Acordo do Consello da Xunta de Galicia do 3 de xullo de 2014 polo que se aproba a modificación da relación de postos de traballo da Consellería de Facenda.
Consellería de Facenda — III. Outras disposicións — 16/07/2014

A aprobación da modificación da relación de postos de traballo da Consellería de Facenda xustifícase polas necesidades organizativas e funcionais da consellería.
En consecuencia, por proposta da Consellería de Facenda, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 3 de xullo de 2014, adoptou o seguinte
Primeiro. Apróbase a modificación da relación de postos de traballo da Consellería Facenda nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 3 de xullo de 2014, relativo á aprobación da modificación da relación de postos de traballo da Consellería de Facenda, coa finalidade de cumprir o dito acordo, de conformidade coa Orde da Consellería de Facenda de 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 4 de xullo de 2014
CORRECCIÓN de erros. Decreto 83/2014, do 10 de xullo, polo que se nomean conselleiros electivos do Consello Consultivo de Galicia.
Presidencia da Xunta de Galicia — II. Autoridades e persoal — 14/07/2014

Advertido un erro no Decreto 83/2014, do 10 de xullo, polo que se nomean conselleiros electivos do Consello Consultivo de Galicia, publicado no
Diario Oficial de Galicia
número 131, do 11 de xullo, procédese a efectuar a oportuna rectificación:
Na páxina 30835, onde di: «…Abelardo Blanco Serrano», debe dicir: «...José Abelardo Blanco Serrano».
RESOLUCIÓN do 28 de xullo de 2014, da Dirección Xeral de Educación, Formación Profesional e Innovación Educativa, pola que se procede a designar os membros e facer pública a composición do tribunal que deberá elaborar, supervisar e avaliar as probas para a concesión dos premios extraordinarios de bacharelato correspondentes ao curso 2013/14, e se ditan instrucións para a realización das probas correspondentes.
Consellería de Cultura, Educación e Ordenación Universitaria — III. Outras disposicións — 07/08/2014

De conformidade co establecido no artigo 9 e na disposición derradeira primeira da Orde do 12 de xuño de 2014 (DOG do 20 de xuño) pola que se convocan os premios extraordinarios de bacharelato correspondentes ao curso 2013/14, modificada pola Orde do 20 de xuño de 2014 pola que se corrixen erros da Orde do 12 de xuño de 2014 pola que se convocan os premios extraordinarios de bacharelato correspondentes ao curso 2013/14 (DOG do 25 de xuño),
Primeiro. Designar os membros do tribunal que deberá elaborar, supervisar e avaliar as probas para a concesión dos premios extraordinarios de bacharelato e facer pública a súa composición, que é a que figura no anexo I desta resolución.
Segundo. Fixar a data, horario, lugares de realización das probas e condicións de presentación dos candidatos ou candidatas.
1. As probas celebraranse o día 9 de setembro de 2014 de acordo co seguinte horario:
– Presentación dos candidatos ou candidatas ás 9.30 horas.
– Primeira parte da proba de 10.15 ás 12.15 horas.
– Segunda parte da proba de 12.45 ás 13.45 horas.
2. Centros en que se realizarán as probas.
Provincia da Coruña:
– CIFP Someso. Rúa Someso, nº 6, A Coruña.
Provincia de Lugo:
– IES Sanxillao. Avenida das Fontiñas, nº 171, Lugo.
Provincia de Ourense:
– IES Ramón Otero Pedrayo. Rúa Padre Feixoo, nº 19, Ourense.
Provincia de Pontevedra:
– IES Sánchez Cantón. Avenida Raíña Victoria, Pontevedra.
3. Presentación dos candidatos e candidatas.
a) Os candidatos e candidatas deberán realizar as probas, con carácter xeral, na provincia a que pertenza o centro educativo en que se atope o seu expediente académico. A Dirección Xeral de Educación, Formación Profesional e Innovación Educativa poderá autorizar cambios de sede por causas debidamente xustificadas.
b) Para a realización das probas os candidatos e candidatas acreditarán a súa identidade co DNI, pasaporte ou calquera outro documento recoñecido en dereito.
Santiago de Compostela, 28 de xullo de 2014
Tribunal:
Presidente: Manuel Vila López, subdirector xeral de Ordenación e Innovación Educativa e Formación do Profesorado, por delegación do director xeral de Educación, Formación Profesional e Innovación Educativa.
Vogais:
• Berta Estrada Arias, inspectora de Educación.
• Juan Antonio Granados Loureda, inspector de Educación.
• José Ramón Pereiró Rodríguez, inspector de Educación.
• Jaime Santoalla Varela, inspector de Educación.
• Isabel Serna Masiá, inspectora de Educación.
• Luis Mateo Sáez Abuín, xefe do Servizo de Avaliación e Calidade do Sistema Educativo.
Secretario: Miguel A. Rodríguez Méndez, funcionario da Dirección Xeral de Educación, Formación Profesional e Innovación Educativa.
RESOLUCIÓN do 10 de xullo de 2014, da Dirección Xeral de Educación, Formación Profesional e Innovación Educativa, pola que se resolve definitivamente a convocatoria para a selección de centros para participar no proxecto experimental Educación Dixital E-DIXGAL durante o curso 2014/15.
Consellería de Cultura, Educación e Ordenación Universitaria — III. Outras disposicións — 07/08/2014

De conformidade co establecido no punto 7.3 da Resolución desta dirección xeral do 22 de abril de 2014 (Diario Oficial de Galicia do 30 de abril) pola que se convocaba a selección de centros para participar no proxecto experimental Educación Dixital durante o curso 2014/15, esta dirección xeral
Primeiro. Seleccionar os centros que se relacionan no anexo I desta resolución para participar no proxecto E-DIXGAL.
Segundo. Rexeitar os centros que se relacionan no anexo II polos motivos que se indican.
Terceiro. Admitir as renuncias dos centros que se relacionan no anexo III.
Cuarto. Contra esta resolución, que non pon fin á vía administrativa, os interesados poderán interpoñer recurso de alzada, perante o conselleiro de Cultura, Educación e Ordenación Universitaria, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 107.1, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente recurso contencioso-administrativo, no prazo de dous meses, ante o Tribunal Superior de Xustiza de Galicia conforme os artigos 10, 14 e 46.1º da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de xullo de 2014
RESOLUCIÓN do 8 de xullo de 2014, da Dirección Xeral de Traballo e Economía Social, pola que se fai pública a concesión dos premios á cooperación 2014.
Consellería de Traballo e Benestar — III. Outras disposicións — 21/07/2014

Pola Orde do 12 de febreiro de 2014 (DOG nº 35, do 20 de febreiro), da Consellería de Traballo e Benestar establecéronse as bases reguladoras dos premios á cooperación e procedeuse á súa convocatoria para o ano 2014.
Nas bases reguladoras establécese que a Comisión Permanente do Consello Galego de Cooperativas actuará como tribunal e que a persoa titular da Dirección Xeral de Traballo e Economía Social resolverá a concesión dos premios que serán obxecto de publicación no DOG.
Unha vez aprobada a proposta de concesión dos premios pola Comisión Permanente do Consello Galego de Cooperativas, na súa reunión do 3 de xuño de 2014, e sen que fosen formuladas reclamacións,
Facer pública a concesión dos premios á cooperación 2014 ás entidades que se indican a continuación:
Premios aos valores cooperativos a Amegrove, Sociedade Cooperativa Galega.
Premio compartido ao mellor proxecto cooperativo a O Canto da Balea, Sociedade Cooperativa Galega e a Cooperativa de Cine y Documental, Sociedade Cooperativa Galega.
Premio á promoción do cooperativismo a Santa María do Val, Sociedade Cooperativa Galega.
Santiago de Compostela, 8 de xullo de 2014
RESOLUCIÓN do 10 de xullo de 2014 pola que se ordena a publicación do Acordo do Consello da Xunta de Galicia do 3 de xullo de 2014 polo que se declara municipio turístico galego o concello de Sober, na provincia de Lugo.
Axencia Turismo de Galicia — III. Outras disposicións — 18/07/2014

En cumprimento do disposto no artigo 16 do Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico, esta dirección dispón que se publique no
Diario Oficial de Galicia
o acordo adoptado polo Consello da Xunta na súa reunión do 3 de xullo de 2014 e que a seguir se transcribe:
Declarar municipio turístico galego, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico:
• O concello de Sober, na provincia de Lugo.
Santiago de Compostela, 10 de xullo de 2014
DECRETO 87/2014, do 17 de xullo, polo que se nomea secretaria xeral técnica da Consellería do Medio Rural e do Mar a María Isabel Concheiro Rodriguez-Segade.
Consellería do Medio Rural e do Mar — II. Autoridades e persoal — 18/07/2014

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural e do Mar, e logo de deliberación do Consello da Xunta de Galicia, na súa reunión do día dezasete de xullo de dous mil catorce,
Nomeo secretaria xeral técnica da Consellería do Medio Rural e do Mar a María Isabel Concheiro Rodríguez-Segade.
Santiago de Compostela, dezasete de xullo dous mil catorce
DECRETO 86/2014, do 17 de xullo, polo que se dispón o cesamento de Alfonso García Magariños como secretario xeral técnico da Consellería do Medio Rural e do Mar.
Consellería do Medio Rural e do Mar — II. Autoridades e persoal — 18/07/2014

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural e do Mar, e logo de deliberación do Consello da Xunta de Galicia, na súa reunión do día dezasete de xullo de dous mil catorce,
O cesamento, por petición propia, de Alfonso García Magariños, como secretario xeral técnico da Consellería do Medio Rural e do Mar, agradecéndolle os servizos prestados.
Santiago de Compostela, dezasete de xullo de dous mil catorce
CORRECCIÓN de erros. Decreto 81/2014, do 3 de xullo, polo que se nomea directora de Recursos Económicos do Servizo Galego de Saúde a Lourdes Vilachán Angueira.
Consellería de Sanidade — II. Autoridades e persoal — 07/07/2014

Advertido erro no Decreto 81/2014, do 3 de xullo, polo que se nomea directora de Recursos Económicos do Servizo Galego de Saúde a Lourdes Vilachán Angueira, publicado no
Diario Oficial de Galicia
número 126, do 4 de xullo, procédese a efectuar a oportuna rectificación:
Nas páxinas 29916 e 29932, onde di: «…directora de Recursos Económicos», debe dicir: «...directora xeral de Recursos Económicos».